smcproject/ml-wiki-sentences huggingface dataset:
20-ാം നൂറ്റാണ്ടിന്റെ ഭൂരിഭാഗവും സാഹിത്യ വിദഗ്ധർ ഒഴികെ ഏറെക്കുറെ മറന്നുപോയി.
ആദ്യം ഫിൻ-ഡി-സീക്കിൾ മോഡേണിസ്റ്റ് കാവ്യാത്മകതയുടെ കാലഘട്ടത്തിൽ 1870-കൾക്ക് മുമ്പുള്ള കാലഹരണപ്പെട്ട കാവ്യാത്മക രൂപമായിരുന്നു.
ജോസിപ് ബ്രോസ് ടിറ്റോയുടെ മരണശേഷം, അവരുടെ സൃഷ്ടിയെക്കുറിച്ചുള്ള അവബോധം പുനരുജ്ജീവിപ്പിച്ചു.
കഴിഞ്ഞ കാൽനൂറ്റാണ്ടിൽ അവരുടെ ബഹുമാനാർത്ഥം നോവി സാദിൽ വർഷം തോറും നാല് ദിവസത്തെ കവിതാ സ്മാരകം വിളിച്ചുകൂട്ടുന്നു.
അവിടെ അവരുടെ പേരിലുള്ള ഒരു കവിതാ സമ്മാനം സെർബിയയിൽ നിന്നുള്ള പ്രമുഖ കവികൾക്ക് നൽകുന്നു.
കുറിപ്പുകൾ അവലംബം Jovan Skerlić , Istorija Nove Srpske Književnosti / History of Modern Serbian Literature (Belgrade, 1914, 1921), p. 208.
Her biography was translated from Skerlić's Serbian into English for this entry in the Wikipedia.
പുറംകണ്ണികൾ Works by or about മിലിക്ക സ്റ്റോജാഡിനോവിക്-സ്ര്പ്കിഞ്ച at Internet Archive
മിലിന്ദ് സോമൻ ഇംഗ്ലീഷ് വിലാസം https://ml.wikipedia.org/wiki/Milind_Soman ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ബോളിവുഡ് ചലച്ചിത്ര മേഖലയിലെ ഒരു നടനും, ഒരു മോഡലുമാണ് മിലിന്ദ് സോമൻ ( മറാഠി : मिलिंद सोमण ) (ജനനം: നവംബർ 4 , 1965 ).
മിലിന്ദ് ജനിച്ചത് സ്കോട്ലലന്റിലാണ് .
എഴു വർഷം അവിടെ താമസിച്ചതിനു ശേഷം കുടുംബം ഇന്ത്യയിലേക്ക് വരികയായിരുന്നു.
ഇന്ത്യൻ മോഡലുകളിൽ വിജയകരമായ ഒരു മോഡലാണ് മിലിന്ദ്.
ആദ്യ കാലങ്ങളിൽ ബുദ്ധിമുട്ടീയ മിലിന്ദിന് ഒരു പ്രധാന അവസരം ലഭിച്ചത് അലിഷ ചിനായ് പാടീയ ഒരു സംഗീത ആൽബമായ മേഡ് ഇൻ ഇന്ത്യ യിൽ അഭിനയിച്ചതാണ്.
ഈ ആൽബത്തിലെ പാട്ടുകൾ ഏഷ്യയിലെങ്ങും വൻ വിജയമായിരുന്നു .
അഭിനയ ജീവിതവും ഒരു ശരാശരിയായിരുന്നു.
ഒരു നായക വേഷത്തിൽ ശ്രദ്ധേയമായ ഒരു വേഷം ചെയ്യൻ മിലിന്ദിന് ഇതുവരെ കഴിഞ്ഞിട്ടില്ല.
ജൂലൈ 2006 -ൽ മിലിന്ദ് തന്റെ സുഹൃത്തായ മൈലീനെ വിവാഹം കഴിച്ചു.
പക്ഷേ, ഇവർ പിന്നീട് പിരിഞ്ഞു.
അവലംബം Imdb page for Milind Soman Milind Soman Biography Archived 2009-01-15 at the Wayback Machine .
Milind Soman marries French co-star Mylene Jampanoi Archived 2012-02-08 at the Wayback Machine .
Milind Soman to produce TV series for children Models charged for appearing 'nude' Archived 2009-01-22 at the Wayback Machine .
Catwalk from the ramp to the big screen Archived 2008-04-08 at the Wayback Machine .
മിലിയാമ സിമിയോണ ഇംഗ്ലീഷ് വിലാസം https://ml.wikipedia.org/wiki/Miliama_Simeona
ഒരു ഗൈനക്കോളജിസ്റ്റും പ്രസവചികിത്സയും ആയിരുന്നു മിലിയാമ സിമിയോണ (മരണം: 2020 സെപ്റ്റംബർ 27) നെസെ ഇറ്റുവാസോ-കോൺവേയ്‌ക്കൊപ്പം ടുവാലുവിൽ നിന്നുള്ള ആദ്യത്തെ വനിതാ ഡോക്ടർമാരാകാൻ യോഗ്യത നേടിയ രണ്ട് സ്ത്രീകളിൽ ഒരാളായിരുന്നു അവർ.
നനുമാഗ ദ്വീപിലാണ് അവർ ജനിച്ചത്.
അവർ നനുമഗ ലോട്ടോഹോണി പ്രൈമറി സ്കൂളിലും മോട്ടുഫുവ സെക്കൻഡറി സ്കൂളിലും പഠിച്ചു.
തുടർന്ന്, ഇറ്റുവാസോ-കോൺവേയ്‌ക്കൊപ്പം, ഓസ്‌ട്രേലിയയിലെ ടൗൺസ്‌വില്ലെ കത്തീഡ്രൽ സ്കൂളിൽ സെക്കൻഡറി വിദ്യാഭ്യാസം പൂർത്തിയാക്കാനുള്ള സ്കോളർഷിപ്പ് ലഭിച്ചു.
തുടർന്ന് ഫിജി സ്കൂൾ ഓഫ് മെഡിസിനിൽ പഠിച്ചു.
എംബിബിഎസ് ബാച്ചിലർ മെഡിസിൻ ആൻഡ് സർജറി ബിരുദവും ഡിപ്ലോമ പ്രൈമറി ഹെൽത്ത് കെയർ ആന്റ് പ്രിവന്റീവ് മെഡിസിനും നേടിയ ശേഷം 1999-ൽ തുവാലുവിലേക്ക് മടങ്ങുന്നതിന് മുമ്പ് സുവയിലെ പ്രധാന ആശുപത്രിയിൽ ഇന്റേൺ ആയി 12 മാസക്കാലം ചെലവഴിച്ചു.
2001 ലും 2002 ലും അവർ ഫിജി സ്കൂൾ മെഡിസിനിൽ ചേർന്നു.
ഒബ്സ്റ്റട്രിക്സ് ആൻഡ് ഗൈനക്കോളജിയിൽ ബിരുദാനന്തര ഡിപ്ലോമ നേടി.
നിയമനങ്ങളും കമ്മിറ്റികളും
പസഫിക് സൊസൈറ്റി ഫോർ റീപ്രൊഡക്റ്റീവ് ഹെൽത്ത്, ഓഷ്യാനിയ സൊസൈറ്റി ഫോർ സെക്ഷ്വൽ ഹെൽത്ത് ആൻഡ് എച്ച്ഐവി മെഡിസിൻ (OSSHHM) എന്നിവയുടെ തുവാലുവൻ പ്രതിനിധിയായിരുന്നു മിലിയാമ സിമിയോണ.
2014 മാർച്ച് 1-ന് അവർ തുവാലു നാഷണൽ പ്രൊവിഡന്റ് ഫണ്ടിന്റെ ബോർഡിൽ നിയമിക്കപ്പെട്ടു.
ഇത് സർക്കാർ ജീവനക്കാർക്കുള്ള സൂപ്പർആനുവേഷൻ ഫണ്ടാണ്.
അവലംബം ↑ TUVALU STANDARD TREATMENT GUIDELINES (Ministry of Health, Tuvalu, 2010) ↑ 1 2 1 2 3 ↑ ↑ List of pages Archived 15 August 2015 at the Wayback Machine .
മകരം (വിവക്ഷകൾ) മകരം -മലയാള മാസം.
മകരം രാശി -ഒരു നക്ഷത്ര രാശി .
മകര സംക്രാന്തി -ഹൈന്ദവ വിശേഷ ദിവസം.
മകരം -നാട്യശാസ്ത്രത്തിലെ ഒരു ഹസ്തമുദ്ര.
മകരക്കൊയ്ത്ത് ഇംഗ്ലീഷ് വിലാസം https://ml.wikipedia.org/wiki/Makarakoythu പുറംചട്ട
വൈലോപ്പിളളി ശ്രീധര മേനോന്റെ പ്രസിദ്ധ കാവ്യ സമാഹാരങ്ങളിലൊന്നാണ് മകരക്കൊയ്ത്ത് .
കേരളത്തിന്റെ വൈവിധ്യമാർന്ന സംസ്‌കാരചിഹ്നങ്ങളും താളങ്ങളും സമന്വയിക്കുന്ന  എൺപത്‌ കവിതകളുടെ സമാഹാരമാണിത്.
1980 ൽ പ്രസിദ്ധീകരിച്ചു.
മകരക്കൊയ്ത്തിലെ  കവിതകളിൽ പലതിന്റെയും പശ്ചാത്തലം തൃശൂർ പട്ടണമോ സമീപസ്ഥലങ്ങളോ ആണ്.
അങ്ങനെയാവാൻ കാരണം അവിടെയാണ് താൻ  വസിക്കുന്നത് എന്നുമാത്രമല്ല  മനുഷ്യരെ സ്‌നേഹിക്കുന്നതുപോലെ  സ്ഥലങ്ങളെയും സ്‌നേഹിക്കുന്നതുകോണ്ടാണെന്ന് ആമുഖത്തിൽ കവി പറയുന്നു.
മനുഷ്യരെയെന്നപോലെ  അടുത്ത് പരിചയിക്കുന്ന സ്ഥലങ്ങളേയും  ശകാരിക്കുകയും വിമർശിക്കുകയും ചെയ്യുന്നത് തന്റെ ഒരു സവിശേഷമായ മാനസികപ്രവണതയാണെന്നും കവി വെളിപ്പെടുത്തുന്നു.
പുരസ്കാരങ്ങൾ വയലാർ അവാർഡ് (1981) അവലംബം ↑ പുറം കണ്ണികൾ
മകപൻ താഴ്വര ഇംഗ്ലീഷ് വിലാസം https://ml.wikipedia.org/wiki/Makapansgat
24°08′27″S 29°12′03″E ﻿ / ﻿ 24.14083°S 29.20083°E ﻿ / -24.14083; 29.20083 ﻿ ( Makapansgat valley )
ദക്ഷിണാഫ്രിക്കയിലെ ഒരു പുരാവസ്തു പ്രദേശമാണ് മകപൻ താഴ്വര അഥവാ മകപൻസ്സ്കാത് .
വളരെയേറെ ചരിത്രപ്രാധാന്യമുള്ള ഒരു പാലിയെന്റോളജിക്കൽ പ്രദേശംകൂടിയാണ് ഇവിടം.
ഇവിടെ നിന്ന് കണ്ടെത്തിയിട്ടുള്ള ആദിമമനുഷ്യന്റെ ഫോസിലുകൾ ഈ പ്രദേശത്തെ ലോകപ്രശസ്തമാക്കി.
മകര സംക്രാന്തി ഇംഗ്ലീഷ് വിലാസം https://ml.wikipedia.org/wiki/Makar_Sankranti
ഒരു ഹൈന്ദവ ഉത്സവമാണ് മകര സംക്രാന്തി ( Makar Sankranti ).
ദക്ഷിണായനത്തിൽ നിന്നും ഉത്തരായനത്തിലേയ്ക്കുള്ള സൂര്യഭഗവാൻറെ സഞ്ചാരം ആരംഭം കുറിക്കുന്ന ദിവസമാണ് മകരസംക്രാന്തിയായി ആഘോഷിക്കുന്നത്.
മകരമാസത്തിന്റെ തുടക്കത്തിലായിരുന്നു മുൻകാലത്തു ഉത്തരായനം ആരംഭിച്ചിരുന്നത്.
ഇതിനാൽ ഭാരതത്തിലുടനീളം ജനുവരി 14-നോ അല്ലെങ്കിൽ  15-നോ മകരസംക്രാന്തി ആഘോഷിക്കപ്പെടുന്നു.
എന്നാൽ ഭൂമിയുടെ അയനം നിമിത്തം ഇന്ന് ഉത്തരായനം ആരംഭിക്കുന്നത് ഡിസംബർ 23 ( Winter Solstice ) -ന്റെ അന്നാണ്.
പ്രശസ്തമായ ശബരിമല ശ്രീ അയ്യപ്പസ്വാമി ക്ഷേത്രം പോലുള്ള പല ക്ഷേത്രങ്ങളിലും വലിയ രീതിയിലുള്ള ആഘോഷങ്ങൾ മകരസംക്രാന്തിയോടനുബന്ധിച്ച് നടന്നുവരുന്നു.
അവലംബം Makar Sankranti എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മകയിരം (നക്ഷത്രം) ഇംഗ്ലീഷ് വിലാസം https://ml.wikipedia.org/wiki/Makayiram_(star) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ജ്യോതിഷസംബന്ധമായ കാര്യങ്ങൾക്ക് ഉപയോഗിയ്ക്കുന്ന 27 നക്ഷത്രങ്ങളിൽ അഞ്ചാമത്തേതാണ് മകയിരം നക്ഷത്രം.
ഭാരതീയ ജ്യോതിശാസ്ത്രത്തിൽ മൃഗശീർ‌ഷം എന്നറിയപ്പെടുന്നു.
ആദ്യ പകുതി ഇടവരാശിയിലും അവസാന പകുതി മിഥുനരാശിയിലുമാണെന്ന് കണക്കാക്കുന്നു.
ചൊവ്വയാണ് നക്ഷത്രനാഥൻ.
ദേവഗണത്തിൽ പെട്ട സ്ത്രീനക്ഷത്രമായ മകയിരത്തിന്റെ മൃഗം പാമ്പും വൃക്ഷം കരിങ്ങാലിയും ദേവത ചന്ദ്രനുമാണ് .
മഹാകവി വള്ളത്തോൾ നാരായണമേനോൻ , എ. സി. ഭക്തിവേദാന്ത സ്വാമി പ്രഭുപാദർ , ഗ്യാനി സെയിൽ സിംഗ്‌ , ശ്രീ ശ്രീ രവിശങ്കർ തുടങ്ങി നിരവധി പ്രശസ്തർ ഈ നക്ഷത്രത്തിൽ ജനിച്ചവരാണ്.
മകരം
കൊല്ലവർഷത്തിലെ ആറാമത്തെ മാസമാണ് മകരം .
സൂര്യൻ മകരം  രാശിയിലൂടെ സഞ്ചരിക്കുന്ന സമയമാണ് മകരമാസം.
ജനുവരി - ഫെബ്രുവരി മാസങ്ങളിൽ ആയി ആണ് മകരമാസം വരുന്നത്.
തമിഴ് മാസങ്ങളായ തായ് - മാസി മാസങ്ങൾക്ക് ഇടക്കാണ് മകരമാസം.
ശബരിമല അയ്യപ്പക്ഷേത്രത്തിലെ മകരവിളക്ക് ഉത്സവം മകരം ഒന്നാം തിയ്യതി ആണ് ആഘോഷിക്കുന്നത്.
കേരളത്തിലെ രണ്ട് വിളവെടുപ്പ് ഉത്സവങ്ങളിൽ ഒന്നായ മകരക്കൊയ്ത്ത് മകരമാസത്തിലാണ്.
(മറ്റേത് കന്നിമാസത്തിലെ കന്നിക്കൊയ്ത്താണ് ).
മകരം (നക്ഷത്രരാശി) ഇംഗ്ലീഷ് വിലാസം https://ml.wikipedia.org/wiki/Capricornus_(Constellation) മകരം രാശി
ഭാരതത്തിൽ മകര മത്സ്യം ആണെന്നു കരുതുന്ന നക്ഷത്ര രാശി ആണ്‌ മകരം രാശി (Capricornus).
ഗ്രീക്ക്‌ നക്ഷത്ര രേഖാ ചിത്രങ്ങളിൽ ആടിന്റെ തലയും മത്സ്യത്തിന്റെ ഉടലുമായി ചിത്രീകരിക്കുന്നു.
രാശി ചക്രത്തിൽ പത്താമത്തേതായ ഈ രാശിയിൽ നല്ലപ്രകാശമുള്ള നക്ഷത്രങ്ങൾ ഇല്ല.
ധനു , വൃശ്ചികം രാശികൾ സമീപത്തുള്ളതിനാൽ തിരിച്ചറിയാൻ സാധിക്കും.
88 ആധുനിക നക്ഷത്രരാശികളിൽ ഒന്നാണ് മകരം.
രണ്ടാം നൂറ്റാണ്ടിലെ ജ്യോതിശാസ്ത്രജ്ഞനായ ക്ലോഡിയസ് ടോളമി പട്ടികപ്പെടുത്തിയ 48 നക്ഷത്രരാശികളിലും മകരം ഉൾപ്പെട്ടിരുന്നു.
ഗരുഡൻ , ധനു , സൂക്ഷ്മദർശിനി , ദക്ഷിണമീനം , കുംഭം എന്നിവയാണ് ഇതിന്റെ അതിർത്തിയിൽ കിടക്കുന്ന ഗണങ്ങൾ.
രാശിചക്രത്തിലെ ഏറ്റവും ചെറിയ നക്ഷത്രസമൂഹമാണിത്.
മകരം മങ്ങിയ നക്ഷത്രസമൂഹമാണ്.
കാന്തിമാനം 3ന് മുകളിൽ ഒരു നക്ഷത്രം മാത്രമേയുള്ളൂ.
മകരത്തിലെ ഏറ്റവും തിളക്കമുള്ള ഒറ്റ നക്ഷത്രം δ കാപ്രിക്കോർണി ആണ്.
ഡെനെബ് അൽഗെഡി എന്നും ഇത് അറിയപ്പെടുന്നു.
ആടിന്റെ വാൽ എന്നാണ് ഈ പേരിന് ആർത്ഥം.
ഭൂമിയിൽ നിന്ന് 39 പ്രകാശവർഷം അകലെ സ്ഥിതി ചെയ്യുന്ന ഇതിന്റെ കാന്തിമാനം 2.9 ആണ്.
ഒരു ബീറ്റാ ലൈറ വേരിയബിൾ നക്ഷത്രമാണ് ഡെനെബ് അൽഗെഡി.
24.5 മണിക്കൂർ കൊണ്ട് ഇതിന്റെ കാന്തിമാനം ഏകദേശം 0.2 വരെ ആകാറുണ്ട്.
മകരത്തിലെ ശോഭയുള്ള മറ്റു നക്ഷത്രങ്ങളുടെ കാന്തിമാനം 3.1 മുതൽ 5.1 വരെ ആണ്.
α കാപ്രിക്കോണി ഒരു ബഹുനക്ഷത്ര വ്യവസ്ഥയാണ്.
പ്രാഥമിക നക്ഷത്രമായ α2 Cap ഭൂമിയിൽ നിന്ന് 109 പ്രകാശവർഷം കിടക്കുന്ന ഒരു മഞ്ഞഭീമൻ നക്ഷത്രമാണ്.
ഇതിന്റെ കാന്തിമാനം 3.6 ആണ്.
ഭൂമിയിൽ നിന്ന് 690 പ്രകാശവർഷം അകലെയുള്ള ദ്വിതീയ നക്ഷത്രമായ α1 Cap ഒരു മഞ്ഞ അതിഭീമൻ നക്ഷത്രമാണ്.
രണ്ട് നക്ഷത്രങ്ങളെയും ശ്രദ്ധിച്ചു നോക്കിയാൽ നഗ്നനേത്രങ്ങൾ കൊണ്ടു തന്നെ വേർതിരിച്ചറിയാൻ കഴിയും.
എന്നാൽ ഇവയിൽ ഓരോന്നും വീണ്ടും ഒന്നിലധികം നക്ഷത്രങ്ങൾ ചേർന്നതാണ്.
α1 കാപ്രിക്കോണിക്ക് 9.2 കാന്തിമാനമുള്ള ഒരു സഹനക്ഷത്രം ഉണ്ട്.
α2 കാപ്രിക്കോണസിനൊപ്പം 11.0 കാന്തിമാനമുള്ള നക്ഷത്രവുമുണ്ട്.
ഈ മങ്ങിയ നക്ഷത്രം തന്നെ രണ്ട് ഘടകങ്ങളുള്ള ഒരു ബൈനറി നക്ഷത്രമാണ്.
α കാപ്രിക്കോണിയെ ആൽ‌ഗെഡി അല്ലെങ്കിൽ ഗീഡി എന്നും ഇതിനെ വിളിക്കുന്നു.
ഡാബിഹ് എന്നറിയപ്പെടുന്ന β Capricorni ഇരട്ട നക്ഷത്രമാണ് .
കശാപ്പുകാരന്റെ ഭാഗ്യ നക്ഷത്രങ്ങൾ എന്നാണ് ഡാബിഹ് എന്ന വാക്കിനർത്ഥം.
ഭൂമിയിൽ നിന്ന് 340 പ്രകാശവർഷം അകലെ സ്ഥിതി ചെയ്യുന്ന ഈ മഞ്ഞഭീമൻ നക്ഷത്രത്തിന്റെ കാന്തിമാനം 3.1 ആണ്.
ദ്വിതീയ നക്ഷത്രത്തിന്റെ കാന്തിമാനം 6.1 ആണ്.
രണ്ട് നക്ഷത്രങ്ങളും ബൈനോക്കുലറുകളിലൂടെ വേർതിരിച്ചറിയാൻ കഴിയും.
നഗ്നനേത്രങ്ങൾക്ക് ദൃശ്യമാകുന്ന മറ്റൊരു നക്ഷത്രമാണ് γ കാപ്രിക്കോർണി.
നല്ല വാർത്തകൾ നൽകുന്നത് എന്നർത്ഥമുള്ള നാഷിറ എന്ന പേരിലും ഇതറിയപ്പെടുന്നു.
ഭൂമിയിൽ നിന്ന് 139 പ്രകാശവർഷം അകലെ സ്ഥിതി ചെയ്യുന്ന ഈ വെള്ള ഭീമൻ നക്ഷത്രത്തിന്റെ കാന്തിമാനം 3.7 ആണ്.
π കാപ്രിക്കോർണി ഒരു ഇരട്ട നക്ഷത്രമാണ്.
ഇതിനെ പ്രധാന നക്ഷത്രത്തിന്റെ കാന്തിമാനം 5.1ഉം രണ്ടാമത്തെ നക്ഷത്രത്തിന്റേത് 8.3ഉം ആണ്.
ഇത് ഭൂമിയിൽ നിന്ന് 670 പ്രകാശവർഷം അകലെയാണ്.
ചെറിയ ദൂരദർശിനിയിൽ ഘടകങ്ങൾ വേർതിരിച്ചറിയാൻ കഴിയും.
വിദൂരാകാശവസ്തുക്കൾ നഗ്നനേത്രങ്ങൾ കൊണ്ടു കാണുന്ന മകരം നക്ഷത്രരാശി.
നിരവധി താരാപഥങ്ങളും നക്ഷത്ര ക്ലസ്റ്ററുകളും മകരം രാശിയിൽ ഉണ്ട്.
ഗാലക്സി ഗ്രൂപ്പായ എൻ‌ജി‌സി 7103ന് ഒരു ഡിഗ്രി തെക്കായി സ്ഥിതിചെയ്യുന്ന ഒരു ഗോളീയ താരവ്യൂഹമാണ് മെസ്സിയർ 30 .
വലിയൊരു സർപ്പിള ഗാലക്സിയായ എൻ‌ജി‌സി 6907ഉം ഇതിലുണ്ട്.
7.5 കാന്തിമാനം ഗോളീയ താരവ്യൂഹമാണ് എം 30 (എൻ‌ജി‌സി 7099).
30,000 പ്രകാശവർഷം അകലെ കിടക്കുന്ന ഇതിനെ ചെറിയ അമേച്വർ ദൂരദർശിനി ഉപയോഗിച്ചു കാണാനാവും
മകരം രാശിയിൽ സ്ഥിതിചെയ്യുന്ന ഒരു ആണ് ഗാലക്സി ഗ്രൂപ്പ് എച്ച്സിജി 87.
ഭൂമിയിൽ നിന്ന് 400 ദശലക്ഷം പ്രകാശവർഷം അകലെയുള്ള ഈ ഗ്രൂപ്പിൽ മൂന്ന് ഗാലക്സികളെങ്കിലും ഉണ്ടാകും.
അതിൽ ഒരു വലിയ എലിപ്റ്റിക്കൽ ഗാലക്സി , ഫെയ്സ് ഓൺ സർപ്പിള ഗാലക്സി , എഡ്ജ് ഓൺ സർപ്പിള ഗാലക്സി എന്നിവ അടങ്ങിയിരിക്കുന്നു.
ഫെയ്സ് ഓൺ സർപ്പിള താരാപഥം അസാധാരണമാം വിധം ഉയർന്ന തോതിൽ നക്ഷത്രങ്ങൾ രൂപം കൊള്ളുന്നുണ്ട്.
കൂടാതെ, വലിയ എലിപ്റ്റിക്കൽ ഗാലക്സിയും എഡ്ജ്-ഓൺ സർപ്പിള ഗാലക്സിയും സജീവമായ കേന്ദ്രങ്ങളോടു കൂടിയവയാണ്.
മൂന്ന് താരാപഥങ്ങളും ദശലക്ഷക്കണക്കിന് വർഷങ്ങൾക്കു ശേഷം ലയിച്ച് ഭീമൻ എലിപ്റ്റിക്കൽ ഗാലക്സി രൂപപ്പെടുമെന്ന് ജ്യോതിശാസ്ത്രജ്ഞർ പ്രവചിക്കുന്നു.
ചരിത്രം രാശിയുടെ രേഖാചിത്രം
ബി.സി.ഇ 21-ാം നൂറ്റാണ്ടിലെ ഒരു മുദ്രയിലാണ് മകരം രാശിയുടെ ആദ്യത്തെ ചിത്രീകരണം കണ്ടെത്തിയിട്ടുള്ളത്.
ബി.സി.ഇ 1000നു മുമ്പുള്ള ബാബിലോണിയൻ നക്ഷത്ര കാറ്റലോഗുകളിലും വ്യക്തമായി രേഖപ്പെടുത്തിയിട്ടുണ്ട്.
ആദ്യകാല വെങ്കലയുഗത്തിൽ ദക്ഷിണായനാന്തം മകരം രാശിയിലായിരുന്നു.
ഇപ്പോൾ വിഷുവപുരസരണം കാരണം ഇത് ധനു രാശിയിലാണ്.
1846 സെപ്റ്റംബർ 23 ന് ഡെനെബ് അൽഗെഡിക്ക് (δ കാപ്രിക്കോർണി) സമീപമാണ് ജർമ്മൻ ജ്യോതിശാസ്ത്രജ്ഞനായ ജോഹാൻ ഗാലി നെപ്റ്റ്യൂൺ ഗ്രഹത്തെ കണ്ടെത്തിയത്.
മധ്യ വെങ്കലയുഗത്തിൽ ബാബിലോണിയക്കാർ മകരത്തിനെ ആടിന്റെയും മത്സ്യത്തിന്റെയും സങ്കരമായാണ് ചിത്രീകരിച്ചിരുന്നത്.
ജലത്തിന്റെയും അറിവിന്റെയും കൈവേലയുടെയും ദേവനായ ‘’’ഈ’’’ ആണ് ഇതെന്നാണ് അവർ സങ്കൽപിച്ചിരുന്നത്.
ഗ്രീക്ക് ഐതീഹ്യങ്ങളിൽ ചിലപ്പോൾ മകരം രാശിയെ അമൽതിയ എന്ന് വിളിക്കാറുണ്ട്.
സീയൂസ് കുട്ടിയായിരുന്നപ്പോൾ പിതാവായ ക്രോണോസ് മാതാവായ റീയെ ഉപേക്ഷിച്ചു.
അപ്പോൾ സീയൂസിനെ മുലയൂട്ടിയിരുന്നത് അമൽതിയ എന്ന ആടായിരുന്നു എന്ന് ഗ്രീക്ക് ഐതിഹ്യങ്ങളിൽ പറയുന്നു.
അമൽ‌തിയയുടെ തകർന്ന കൊമ്പിന്റെ സ്ഥാനത്ത് ധാരാളം കൊമ്പുകൾ രൂപപ്പെടുകയുണ്ടായത്രെ.
യുറാനിയയുടെ കണ്ണാടിയിൽ മകരത്തെ ചിത്രീകരിച്ചിരിക്കുന്നത്
ചില പുരാതന ഗ്രീക്ക് പുരാണങ്ങൾ അനുസരിച്ച് ഇതിന്റ ഉദ്ഭവം പ്രിക്കസ് എന്ന  കടൽ-ആടിൽ നിന്നാണ്.
പകുതി ആടും പകുതി മത്സ്യവുമായ കടൽ ആടുകളുടെ വംശത്തിലെ പൂർവ്വികനായിരുന്നു പ്രിക്കസ്.
കടൽത്തീരത്തിനോടടുത്താണ് അവർ താമസിച്ചിരുന്നത്.
ഗ്രീക്ക് ഐതിഹ്യങ്ങൾ അനുസരിച്ച് അവർക്ക് സംസാരിക്കാനും ചിന്തിക്കാനും കഴിയുമായിരുന്നു.
അവരെ ദേവന്മാർ പ്രീതിപ്പെടുത്തി.
ഗ്രീക്ക് പുരാണങ്ങളിലെ കാലത്തിന്റെ ദേവനായ ക്രോനോസായിരുന്നു പ്രിക്കസിനെ സൃഷ്ടിച്ചത്.
സമയം കൈകാര്യം ചെയ്യാനുള്ള ക്രോനോസിന്റെ കഴിവ് പ്രിക്കസിനും പങ്കിട്ടു നൽകി.
പ്രിക്കസിന് ധാരാളം കുട്ടികളുണ്ടായി.
ഇവർ കടൽത്തീരത്തിനടുത്തു തന്നെയായിരുന്നു താമസിച്ചിരുന്നത്.
കരയിലേക്കു കയറിയപ്പോൾ അവർ സാധാരണ ആടുകളായി മാറി.
ഇതോടെ അവർക്ക് ചിന്തിക്കാനും സംസാരിക്കാനുമുള്ള പ്രത്യേക കഴിവ് നഷ്ടപ്പെട്ടു.
ഇത് തടയാനുള്ള ശ്രമത്തിൽ പ്രീകസ് വീണ്ടും സമയത്തെ ക്രമപ്പെടുത്താൻ ശ്രമിക്കുന്നു.
എന്നാൽ അവൻ ഇതിൽ വിജയിക്കുന്നില്ല.
ഒടുവിൽ അവൻ ഏകാന്തതയിലേക്കും ദുരിതത്തിലേക്കും ചെന്നെത്തുകയും കടൽ ആടിൻ കുഞ്ഞുങ്ങളെ ഉപേക്ഷിക്കാൻ തയ്യാറാവുകയും ചെയ്തു.
അവന് അവരുടെ വിധി നിയന്ത്രിക്കാൻ കഴിയില്ലെന്ന് തിരിച്ചറിഞ്ഞ അവൻ മരിക്കാൻ അനുവദിക്കണമെന്ന് ക്രോനോസിനോട് ആവശ്യപ്പെടുന്നു.
എന്നാൽ ക്രോനോസ് അവനെ നിത്യതയുടെ അടയാളമായി ആകാശത്തു പ്രതിഷ്ഠിക്കുകയാണ് ചെയ്തത്.
മകരത്തെ ഗ്രീക്ക് ഇതിഹാസങ്ങളിൽ ഇടയൻമാരുടെ പാൻ എന്ന ദേവനായും പരാമർശിക്കുന്നുണ്ട്.
ആടിന്റെ കൊമ്പും കാലുകളുമുള്ള ഈ ദേവൻ ടൈഫൺ എന്ന ഭീകരസർപ്പത്തിൽ നിന്നും രക്ഷപ്പെടാൻ മത്സ്യത്തിന്റെ വാലു സ്വീകരിച്ച് വെള്ളത്തിനടിയിലേക്ക് നീന്തി രക്ഷപ്പെട്ടു എന്നാണു കഥ.
ചിത്രീകരണം എച്ച്. എ. റേയുടെ ചിത്രീകരണം.
α2 കാപ്രിക്കോണി (ഗീഡി), δ കാപ്രിക്കോണ് (ഡെനെബ് അൽഗീഡി), ω കാപ്രിക്കോണി എന്നീ മൂന്നു നക്ഷത്രങ്ങളാണ് മകരത്തിലെ തിളക്കമുള്ള നക്ഷത്രങ്ങൾ.
മകരം രാശിയിലെ നക്ഷത്രങ്ങളെ ചിത്രീകരിക്കുന്നതിൽ ടോളമിയുടെ ആശയങ്ങൾ സ്വാധീനിച്ചിരുന്നു മകരത്തെ സാധാരണയായി മത്സ്യത്തിന്റെ വാലോടു കൂടിയ ആടായാണ് വരയ്ക്കുന്നത് .
എ റേ ഒരു ആടിന്റെ രൂപത്തിൽ തന്നെ മകരത്തെ ചിത്രീകരിച്ചു.
ι കാപ്രിക്കോണിസ്, θ ക്യാപ്രിക്കോണസ്, ζ ക്യാപ്രിക്കോണസ് എന്നീ മൂന്നു നക്ഷത്രങ്ങൾ ചേർത്താണ് ആടിന്റെ തല ചിത്രീകരിച്ചിരിക്കുന്നത് .
ആടിന്റെ കൊമ്പ് γ കാപ്രിക്കോണസ് δ കാപ്രിക്കോണസ് എന്നീ നക്ഷത്രങ്ങളെ ഉപയോഗിച്ചും വരച്ചു.
δ കാപ്രിക്കോണസ് ആണ് കൊമ്പിന്റെ അഗ്രം.
കാന്തിമാനം മൂന്ന് ഉള്ള β കാപ്രിക്കോണസ്, α2 കോപ്രിക്കോണസ് എന്നിവയാണ് ആടിന്റെ വാൽ.
ആടിന്റെ പിൻ‌കാലിൽ നക്ഷത്രങ്ങൾ ψ ക്യാപ്രിക്കോണസ്, ω കാപ്രിക്കോണസ് എന്നിവയാണുള്ളത്.
ഈ രണ്ട് നക്ഷത്രങ്ങളുടെയും കാന്തിമാനം നാല് ആണ്.
മകന്റെ അച്ഛൻ
വി എം വിനു സംവിധാനം ചെയ്ത് സംജദ് നാരായണൻ എഴുതി സെവൻ ആർട്സ് ഇന്റർനാഷണൽ നിർമ്മിച്ച 2009 ലെ മലയാളം ചലച്ചിത്രമാണ് മകന്റെ അച്ഛൻ .
ഇതിൽ ശ്രീനിവാസൻ , വിനീത് ശ്രീനിവാസൻ , സുഹാസിനി എന്നിവർ പ്രധാന വേഷങ്ങളിൽ അഭിനയിക്കുന്നു, സലിം കുമാർ , ബിന്ദു പണിക്കർ , ജഗതി ശ്രീകുമാർ എന്നിവരാണ് മറ്റ് പ്രധാന കഥാപാത്രങ്ങളെ അവതരിപ്പിക്കുന്നത്.
ഒരു വില്ലേജ് ഓഫീസറാണ് വിശ്വനാഥൻ.
മകനായ മനുവിനെ എഞ്ചിനീയർ ആക്കണമെന്നാണ് ആഗ്രഹം.
പക്ഷേ മനുവിന് പാട്ടുകാരനാകാനാണ് ആഗ്രഹം.
കെസി ഫ്രാൻസിസ് പ്രിൻസിപ്പൽ ആയ ഒരു കോച്ചിംഗ് സെന്ററിലേക്ക് വിശ്വനാഥൻ അവനെ എന്റ്രൻസ് കോച്ചിങിനയച്ചു.
കെസി ഫ്രാൻസിസ് വളരെ കർക്കശക്കാരനായ പ്രിൻസിപ്പാളാണ്, അദ്ദേഹം എല്ലാ കുട്ടികളെയും സിസിടിവി ക്യാമറകളിലൂടെ നിരീക്ഷിക്കുന്നു.
മനുവിന് ഇത് ഒരു പീഡനമാണെന്ന് പലപ്പോഴും തോന്നിയിട്ടുണ്ട്, പക്ഷേ അവൻ എല്ലാ കർശനമായ തത്വങ്ങളും അനുഭവിക്കുന്നു.
റിയാലിറ്റി ഷോകളിൽ പങ്കെടുക്കാൻ തന്നെ അനുവദിക്കണമെന്ന് മനു അമ്മയോട് പറയാറുണ്ട്.
എന്നാൽ വിശ്വനാഥൻ അതിനോട് യോജിക്കുന്നില്ല.
ഈ സമയത്ത്, ഒരു വ്യാജ സന്യാസി ഹിമവൽ സ്വാമി അവരുടെ ഗ്രാമത്തിൽ ഒരു ആശ്രമം ആരംഭിക്കുന്നു.
വിശ്വനാഥൻ അങ്ങനെയുള്ള ആൾദൈവങ്ങളിൽ വിശ്വസിച്ചിരുന്നില്ല.
വിശ്വനാഥന്റെ സുഹൃത്തായ കൃഷ്ണൻകുട്ടിയും ഭാര്യ സന്താനവല്ലിയും സന്താനഭാഗ്യത്തിനായി ഈ സന്യാസിയെ സന്ദർശിക്കുന്നു.
എന്നാൽ സന്താനവല്ലിക്ക് സന്യാസിയിൽ നിന്ന് മോശം അനുഭവമാണ് നേരിടേണ്ടി വന്നത്.
ഹിമവൽ സ്വാമിയുടെ ചില ശിഷ്യന്മാർ 90 ഏക്കറിൽ ഒരു പദ്ധതിയുടെ അനുമതിക്കായി വിശ്വനാഥനെ സന്ദർശിച്ചു.
എന്നാൽ പദ്ധതിയിൽ നിയമവിരുദ്ധമായ ചില പ്രശ്നങ്ങൾ മനസ്സിലാക്കിയ വിശ്വനാഥൻ പദ്ധതിക്ക് അനുമതി നൽകിയില്ല.
പ്രവേശന പരീക്ഷാ ഫലം വരുമ്പോൾ മനു പരാജയപ്പെടുന്നു.
വിശ്വനാഥൻ അവനെ വഞ്ചകനെന്ന് വിളിക്കുകയും തല്ലുകയും ചെയ്യുന്നു.
മനു തന്റെ വീട് വിട്ടു.
രണ്ട് ദിവസത്തിന് ശേഷം മനു ഒരു ഹോട്ടലിൽ വെയിറ്ററായി ജോലി ചെയ്യുകയാണെന്ന് വിശ്വനാഥൻ മനസ്സിലാക്കുന്നു.
വിശ്വനാഥന്റെ ഹൃദയം തകർന്ന് അയാൾ മദ്യപാനിയായി.
എന്നാൽ മനു ഒരു റിയാലിറ്റി ഷോയിൽ പങ്കെടുക്കാറുണ്ട്.
പദ്ധതി അനുവദിക്കാത്തതിനാൽ ഹിമവൽ സ്വാമി അദ്ദേഹത്തെ ആക്രമിച്ചു.
വിശ്വനാഥനെ വീട്ടുകാർ ആശുപത്രിയിൽ എത്തിച്ചു.
വിശ്വനാഥൻ പോലീസിന് കൃത്യമായ മൊഴി നൽകുകയും ഹിമവൽ സ്വാമിയെ പോലീസ് അറസ്റ്റ് ചെയ്യുകയും ചെയ്തു.
കൃഷ്ണൻകുട്ടിയുടെ നിയന്ത്രണത്തിലുള്ള ചിലർ ആശ്രമത്തിന് തീകൊളുത്തി.
അവസാന ഘട്ടത്തിന് മുമ്പ് മനുവും വിശ്വനാഥനും വീണ്ടും ഒന്നിക്കുകയും റിയാലിറ്റി ഷോയിൽ ഒന്നാം സമ്മാനം നേടുകയും ചെയ്തു.
താരം വേഷം 1 ശ്രീനിവാസൻ വിശ്വനാഥൻ എന്ന വില്ലേജ് ഓഫീസർ വിനീത് ശ്രീനിവാസൻ മനു വിശ്വനാഥ സുഹാസിനി വിശ്വനാഥന്റെ ഭാര്യയായ രമ സലീം കുമാർ കൃഷ്ണൻ കുട്ടി ബിന്ദു പണിക്കർ കൃഷ്ണൻകുട്ടിയുടെ ഭാര്യ സന്താനവല്ലി ജഗതി ശ്രീകുമാർ ഹിമവൽ സ്വാമി ജനാർദ്ദനൻ കുറുപ്പ് തിലകൻ കെസി ഫ്രാൻസിസ് സുരേഷ് കൃഷ്ണ പോലീസ് ഓഫീസർ വരദ ജിഷിൻ ആൻ രേവതി ശിവകുമാർ മനുവിന്റെ സഹോദരി അഗസ്റ്റിൻ ഹിപ്പോ ശരത് സ്വയം (അതിഥി വേഷം) ഔസേപ്പച്ചൻ തന്നെ (അതിഥി) ചിത്ര അയ്യർ സ്വയം (അതിഥിവേഷം) സ്വീകരണം
ഈ ചിത്രം ബോക്‌സ് ഓഫീസിൽ വാണിജ്യവിജയം നേടുകയും ആ വർഷം ഏറ്റവും കൂടുതൽ കളക്ഷൻ നേടിയ മലയാളം ചിത്രങ്ങളിൽ ഒന്നായിരുന്നു.
ഈ ചിത്രത്തിലെ അഭിനയത്തിന് ശ്രീനിവാസന് മികച്ച സഹനടനുള്ള ഏഷ്യാനെറ്റ് ഫിലിം അവാർഡ് ലഭിച്ചു .
അവലംബങ്ങൾ ↑ ↑ ↑ ↑ https://www.justdial.com/streaming/watch-movies-online/Makante-Achan/1533624086322%5Bപ്രവർത്തിക്കാത്ത+കണ്ണി%5D ↑ {{ cite web }} : Cite has empty unknown parameter: | 1= ( help ) ↑ പുറംകണ്ണികൾ Makante Achan at IMDb
മൃണാൽ താക്കൂർ
പ്രധാനമായും ഹിന്ദി , തെലുങ്ക് ഭാഷ സിനിമകളിൽ അഭിനയിക്കുന്ന ഒരു ഇന്ത്യൻ നടിയാണ് മൃണാൽ താക്കൂർ (ജനനം 1 ഓഗസ്റ്റ് 1992).
ടെലിവിഷൻ പരമ്പരകളായ മുജ്‌സെ കുച്ച് കെഹ്തി...
യേ ഖമോഷിയാൻ (2012), കുംകും ഭാഗ്യ (2014-2016) എന്നിവയിലൂടെയാണ് അവർ അവരുടെ അഭിനയ ജീവിതം ആരംഭിച്ചത്.
ഖമോഷിയാനിലെ അഭിനയത്തിന് താക്കൂർ മികച്ച സഹനടിക്കുള്ള ഇന്ത്യൻ ടെലിവിഷൻ അവാർഡ് നേടി.
ലവ് സോണിയ (2018) എന്ന ചിത്രത്തിലൂടെ ഹിന്ദി സിനിമയിൽ അരങ്ങേറ്റം കുറിച്ച താക്കൂർ.
2019ലെ ജീവചരിത്ര ചിത്രങ്ങളായ സൂപ്പർ 30 , ബട്‌ല ഹൗസ് എന്നിവയിലൂടെ 
പ്രേക്ഷക അംഗീകാരം നേടി.
മോശം സ്വീകാര്യത നേടിയ ഹിന്ദി ചിത്രങ്ങളുടെ ഒരു പരമ്പരയ്ക്ക് ശേഷം അവർ തെലുങ്ക് റൊമാൻ്റിക് ചലച്ചിത്രങ്ങളായ സീതാ രാമം (2022), ഹായ് നന്ന (2023) എന്നിവയിലൂടെ വിജയം നേടി.
മഹാരാഷ്ട്രയിലെ ധൂലെയിൽ മറാത്തി സംസാരിക്കുന്ന കുടുംബത്തിൽ 1992 ഓഗസ്റ്റ് 1 നാണ് മൃണാൽ താക്കൂർ ജനിച്ചത്.
ജൽഗാവിലെ സെൻ്റ് ജോസഫ് കോൺവെൻ്റ് സ്‌കൂളിലും മുംബൈയ്‌ക്കടുത്തുള്ള വസന്ത് വിഹാർ ഹൈസ്‌കൂളിലുമാണ് അവർ പഠിച്ചത്.
അവർ അക്കാലത്ത് ടെലിവിഷൻ 
സീരിയലുകളിൽ അഭിനയിച്ചിരുന്നതിനാൽ  ബിരുദം നേടാതെ പഠനം നിർത്തി.
മീഡിയ ചിത്രം 2021ലെ ഒരു പരിപാടിയിൽ താക്കൂർ
മൃണാൽ താക്കൂർ "സത്യസന്ധതയും ഹൃദയസ്പർശിയും" ആണെന്ന് ഒരു ടെലിഗ്രാഫ് കണ്ടെത്തിയിട്ടുണ്ട്.
ഒരിക്കൽ സിനിമകൾ തിരഞ്ഞെടുക്കുന്നതിനെക്കുറിച്ച് അവർ പറഞ്ഞത് "എനിക്ക് നല്ല തിരക്കഥകളുമായി സഹവസിക്കാൻ ആഗ്രഹമുണ്ട്. വസ്തുനിഷ്ഠമായ സ്ത്രീയായി അഭിനയിക്കാനും അവർ എന്താണ് സംഭാവന ചെയ്യുന്നതെന്ന് കാണാനും" എന്നാണ്.
2021-ലെ ഈസ്റ്റേൺ ഐയുടെ 30 -ന് താഴെയുള്ള 30 ആഗോള ഏഷ്യൻ താരങ്ങളുടെ പട്ടികയിൽതാക്കൂർ എട്ടാം സ്ഥാനത്തായിരുന്നു.
2022-ൽ താക്കൂർ "ഓൾ എബൗട്ട് ദെം" എന്ന സംഘടനയുമായി സഹകരിച്ച് ഒരു ഭക്ഷണ ദാന യജ്ഞം നടത്തി.
ഇത് അലഞ്ഞു നടക്കുന്നവരെയും സമൂഹത്തിനു സമൂഹത്തെയും സഹായിക്കുന്നു.
ലാക്‌മെ , ഡ്യൂലക്‌സ് എന്നിവയുൾപ്പെടെ നിരവധി ബ്രാൻഡുകൾക്കും ഉൽപ്പന്നങ്ങൾക്കും ഒരു സെലിബ്രിറ്റി അംഗീകാരം നൽകുന്നയാളാണ് മൃണാൽ താക്കൂർ.
ബാഹ്യ ലിങ്കുകൾ ഇന്റർനെറ്റ് മൂവി ഡാറ്റാബേസിൽ നിന്ന് മൃണാൽ താക്കൂർ മൃണാൽ താക്കൂർ at Bollywood Hungama മൃണാൽ താക്കൂർ ട്വിറ്ററിൽ അവലംബം ↑ ↑ ↑ ↑ Mrunal Thakur ↑ ↑ ↑ ↑ ↑ ↑ ↑ ↑ ↑
മൃണാൾ പാണ്ഡെ
ഭാരതീയയായ ടെലിവിഷൻ വ്യക്തിത്വവും മാധ്യമ പ്രവർത്തകയും എഴുത്തുകാരിയുമാണ് മൃണാൾ പാണ്ഡെ (ജനനം 1946).  'ഹിന്ദുസ്ഥാൻ' എന്ന ഹിന്ദി പത്രത്തിന്റെ മുഖ്യ പത്രാധിപരായിരുന്നു.
‌ പ്രസാർ ഭാരതിയുടെ ചെയർ പെഴ്സണായി 2010 ൽ നിയമിക്കപ്പെട്ടു.
ലോക്‌സഭ ടി.വി .
യിൽ 'ബാതോം ബാതോം മെം' എന്ന പ്രതിവാര അഭിമുഖ ഷോ അവതരിപ്പിച്ചു വരുന്നു.
ഹിന്ദി നോവലിസ്റ്റ് ശിവാനിയുടെ മകളാണ്.
ദൂരദർനിലും സ്റ്റാർ സ്പോർട്സിലും പ്രവർത്തിച്ചിരുന്നു.
1984-87 ൽ വനിതാ മാസികയായ 'വാമ' യുടെ പത്രാധിപരായിരുന്നു.
ചെറുകഥകളെഴുതാറുണ്ട്.
മധ്യപ്രദേശിൽ ജനിച്ചു.
അലഹബാദ് സർവകലാശാലയിൽ നിന്ന് ബിരുദാനന്തര ബിരുദം നേടി.
കൃതികൾ Devi , Tales of the Goddess in our time; 2000, Viking/Penguin.
Daughter's Daughter , 1993.
That Which Ram Hath Ordained , 1993, Seagull Books.
The Subject is Woman , 1991.
Sanchar Publishing House, New Delhi.
My Own Witness , New Delhi, Penguin, 2001, ISBN 0-14-029731-6 .
The Other Country: Dispatches from the Mofussil , New Delhi, Penguin, 2012 അവലംബം
മൃഗേന്ദ്ര ദത്ത ഇംഗ്ലീഷ് വിലാസം https://ml.wikipedia.org/wiki/Mrigendra_Dutta
ഒരു ഇന്ത്യൻ വിപ്ലവകാരിയും ഇന്ത്യൻ സ്വാതന്ത്ര്യം നേടാനുള്ള ശ്രമത്തിൽ ബ്രിട്ടീഷ് കൊളോണിയൽ ഉദ്യോഗസ്ഥർക്കെതിരെ കൊലപാതകം നടത്തിയ ബംഗാൾ വോളന്റിയേഴ്‌സ് അംഗവുമായിരുന്നു മൃഗേന്ദ്ര ദത്ത (27 ഒക്ടോബർ 1915 - 3 സെപ്റ്റംബർ 1933) കുടുംബം
1915-ൽ മേദിനിപൂരിലെ പഹാരിപൂർ വില്ലേജിലാണ് മൃഗെൻ ജനിച്ചത്.
ബേനി മദാബ് ദത്ത എന്നാണ് പിതാവിന്റെ പേര്.
മിഡ്‌നാപൂർ ടൗൺ സ്കൂളിൽ നിന്ന് പ്രാഥമിക വിദ്യാഭ്യാസം പൂർത്തിയാക്കി.
മജിസ്‌ട്രേറ്റ് പാഡിയുടെയും റോബർട്ട് ഡഗ്ലസിന്റെയും കൊലപാതകത്തിന് ശേഷം ഒരു ബ്രിട്ടീഷ് ഉദ്യോഗസ്ഥനും മിഡ്‌നാപൂർ ജില്ലയുടെ ചുമതല ഏറ്റെടുക്കാൻ തയ്യാറായില്ല.
മിഡ്‌നാപൂർ ജില്ലയിൽ ജില്ലാ മജിസ്‌ട്രേറ്റായ ശ്രീ. ബെർണാഡ് ഇ ജെ ബർഗെയെ നിയമിച്ചു.
ബംഗാൾ വോളന്റിയർമാരായ രാംകൃഷ്ണ റോയ്, ബ്രജകിഷോർ ചക്രവർത്തി, പ്രഭാൻഷു ശേഖർ പാൽ, കാമാഖ്യ ചരൺ ഘോഷ്, സൊനാതൻ റോയ്, നന്ദ ദുലാൽ സിംഗ്, സുകുമാർ സെൻ ഗുപ്ത, ബിജോയ് കൃഷ്ണ ഗൂപ്ത എന്നിവർ , പൂർണാനന്ദ സന്യാൽ, മനീന്ദ്ര നാഥ് ചൗധരി, സരോജ് രഞ്ജൻ ദാസ് കനുങ്കോ, സാന്തി ഗോപാൽ സെൻ, സൈലേഷ് ചന്ദ്ര ഘോഷ്, അനത് ബോന്ദു പഞ്ജ, മൃഗേന്ദ്ര ദത്ത എന്നിവർ അദ്ദേഹത്തെ വധിക്കാൻ തീരുമാനിച്ചു.
മിഡ്‌നാപൂരിലെ പോലീസ് ഗ്രൗണ്ടിൽ ഫ്രാൻസിസ് ബ്രാഡ്‌ലി ബ്രാഡ്‌ലി-ബിർട്ട് എന്ന പേരിലുള്ള ഒരു ഫുട്‌ബോൾ മത്സരം (ബ്രാഡ്‌ലി-ബിർട്ട് ഫുട്‌ബോൾ ടൂർണമെന്റ്) ബർഗ് കളിക്കുന്നതിനിടെ അദ്ദേഹത്തെ വെടിവച്ചു കൊല്ലാൻ പദ്ധതിയിട്ടിരുന്നു.
ബർഗെ, പോലീസ് പരേഡ് ഗ്രൗണ്ടിലെ ഫുട്ബോൾ മത്സരത്തിന്റെ പകുതി സമയത്ത് 1933 സെപ്തംബർ 2 ന് അനത് ബോന്ദു പഞ്ചയും മൃഗേന്ദ്ര ദത്തയും ചേർന്ന് ബർഗിനെ വധിച്ചു.
DM-ന്റെ ബോഡി ഗാർഡിൽ പെട്ട് അനന്തബന്ധു കൊല്ലപ്പെടുകയും അടുത്ത ദിവസം മൃഗേന്ദ്ര ദത്ത ആശുപത്രിയിൽ വച്ച് മരിക്കുകയും ചെയ്തു.
മിഡ്‌നാപൂർ ജില്ലാ മജിസ്‌ട്രേറ്റിന്റെ കൊലപാതകക്കുറ്റത്തിൽ അനത് ബോന്ദു പഞ്ചയെയും മൃഗേന്ദ്ര ദത്തയെയും വെറുതെവിട്ടു.
മൃഗേന്ദ്ര ദത്ത മിഡ്‌നാപൂർ സദർ ഹോസ്പിറ്റലിൽ അടുത്ത ദിവസം അതായത് 1933 സെപ്റ്റംബർ 2 ന് മിഡ്‌നാപൂർ മെഡിക്കൽ കോളേജ് ആന്റ് ഹോസ്പിറ്റലിൽ വച്ച് മരിച്ചു.
മൃച്ഛകടികം ഇംഗ്ലീഷ് വിലാസം https://ml.wikipedia.org/wiki/Mrichakadikam വസന്തസേന - മൃച്ഛകടികത്തിലെ നായിക
സംസ്കൃത ഭാഷയിലെ ഒരു നാടകമാണ് മൃച്ഛകടികം .
ഈ നാടകം  എന്നു വിരചിതമായി എന്നതിൽ തർക്കം നിലനിൽക്കുന്നുണ്ട്.
ഈ  നാടകത്തിന്റെ  രചയിതാവ് ശൂദ്രകൻ ആണ്.
എ.ഡി അഞ്ചാം നൂറ്റാണ്ടിൽ നിന്നുള്ള ഒരു പുരാതന നാടകകൃത്ത്, ക്ഷത്രിയ രാജാവ്, 100 വർഷക്കാലം ജീവിച്ചിരുന്ന ശിവന്റെ ഭക്തൻ എന്നീ ആമുഖങ്ങളാൽ അദ്ദേഹത്തെ തിരിച്ചറിയുന്നു.
മൃ = മണ്ണ്, ശകടികാ = ചെറിയവണ്ടി (കളിവണ്ടി).
മൺവണ്ടിയുടെ കഥ - മൃച്ഛകടികം.
രചനാ കാലം
ഇതിന്റെ രചനാകാലം ബി.സി രണ്ട് ആണെന്നു  കരുതുന്നു.
മറ്റ് പ്രാചീനരായ എഴുത്തുകാരെപ്പോലെ ശൂദ്രകന്റെ കാലവും വ്യക്തമല്ല.
ആരഭി വംശത്തിലെ രാജകുമാരനായ ശിവദത്തനാണ് ശൂദ്രകനെന്ന് ഒരു വാദമുണ്ട്.
ഇദ്ദേഹത്തിന്റെ മറ്റു കൃതികളൊന്നും ലഭ്യമായിട്ടില്ല.
ശൂദ്രകൻ എന്നതു വ്യാജമായ ഒരു പേരാകുവാനും  സാധ്യത ഉണ്ടെന്നും ചില പണ്ഡിതർ കരുതുന്നു.
രാജഭരണത്തെ വിമർശിക്കുന്ന ഒരു  കൃതിയാണെന്നതിനാലാകാം ഇത്തരമൊരു വാദം.
ശതവാഹന വംശത്തിന്റെ സ്ഥാപകനായ ശിമുകൻ ആണ്  ശൂദ്രകൻ എന്ന വാദവും നിലനിൽക്കുന്നു.
എന്നാൽ ഭാസൻ തന്നെയാണു  ശൂദ്രകൻ എന്നുള്ള  വിചിത്രമായ തർക്കവും രംഗത്തുണ്ട്.
ഭാസന്റെ നാടകമായ ചാരുദത്തവും മൃച്ഛകടികവുമായുള്ള ആദ്യ   അങ്കങ്ങളിലെ സാമ്യമാകാം ഇതിനു കാരണം.
എന്നാൽ ഈ വാദത്തിനു അധികം അംഗീകാരം  ലഭിച്ചിട്ടില്ല.
ഇതിവൃത്തം പ്രാധാന്യം അവലംബം
മൃണാളിനി ദേവി രബീന്ദ്രനാഥും പത്നി മൃണാളിനി ദേവിയും
മൃണാളിനി ദേവി (1873-1902) രബീന്ദ്രനാഥ് ടഗോറിന്റെ പത്നിയായിരുന്നു.
വിവാഹത്തിനു മുമ്പുള്ള പേര്  ഭവതാരിണി.
ഇന്ന് ബംഗ്ലാദേശിൽ ഉൾപെടുന്ന ഖുൽനയിൽ ആയിരുന്നു മൃണാളിനി ജനിച്ചത്.
ഖൂൽനയിലെ വേണീമാധവ് റായ്ചൗധരിയുടെ മകളായിരുന്നു ഭവതാരിണി.
പത്തുവയസ്സുള്ളപ്പോൾ    1883 ഡിസമ്പർ 9-ന്  ഇരുപത്തിമൂന്നു വയസ്സുകാരനായ രബീന്ദ്രനാഥുമായുള്ള വിവാഹം നടന്നു .
വിവാഹശേഷം  മൃണാളിനിയെന്നു പേരു മാറ്റപ്പെട്ടു .
കൊൽക്കത്തയിലെ ലോറെറ്റോ സ്കൂളിൽ  മൃണാളിനി വിദ്യാർഥിനിയായി ചേർന്നതായി ടഗോർ സൂചിപ്പിച്ചിട്ടുണ്ട്.
രബീന്ദ്രനാഥ്-മൃണാളിനി ദമ്പതിമാർക്ക്  അഞ്ചു സന്താനങ്ങൾ പിറന്നു.
മാധുരിലത(1887-1918), രഥീന്ദ്രനാഥ്,( 1888-1961) രേണുക (1890-1903), മീറ(1884-1969), ഷൊമേന്ദ്രനാഥ് (1895-1907).
പതിനാലു വയസ്സിൽ മാധുരിലതയുടേയും  പതിനൊന്നു വയസ്സിൽ രേണുകയുടേയും വിവാഹം നടന്നു.
പിന്നീട് ടഗോർ ഇതെപ്പറ്റി ഏറെ  ഖേദിക്കുകയുണ്ടായി .
രബീന്ദ്രനാഥുമൊത്ത് ശാന്തിനികേതനിൽ പാർക്കുന്ന സമയത്ത് മൃണാളിനി രോഗഗ്രസ്തയായി.
ചികിത്സാർഥം കൊൽക്കത്തയിലേക്ക് കൊണ്ടുവന്നെങ്കിലും ഫലമുണ്ടായില്ല.
ഇരുപത്തിയൊമ്പതാമ്തെ വയസ്സിൽ, 1902 നവമ്പർ 23-ന് നിര്യാതയായി.
ബംഗാളി കലണ്ടറനുസരിച്ച്   7 അഗ്രഹായൺ1309.
അന്നു രാത്രി മുഴുവൻ ടഗോർ ടെറസ്സിൽ ഏകാന്തനായി നടന്നു തീർത്തുവത്രെ സ്മരൺ: കവിതാസംഗ്രഹം
ടഗോറിന്റെ സ്മരൺ എന്ന കവിതാസംഗ്രഹം  അടുത്ത വർഷം പുറത്തിറങ്ങി.
മൃണാളിനിദേവിക്ക് പ്രത്യക്ഷമായി സമർപ്പിക്കപ്പെട്ടതല്ലെങ്കിലും  പുസ്തകത്തിന്റെ  പ്രഥമ താളിൽ 7 അഗ്രഹായൺ 1309 എന്ന രേഖപ്പെടുത്തിയിട്ടുണ്ട് , .
ഇരുപത്തിയേഴു കവിതകളാണ് ഈ സംഗ്രഹത്തിൽ.
ഇവക്ക് ശീർഷകങ്ങളില്ല.
എന്നാൽ പിന്നീട് ആനുകാലികങ്ങളിൽ പ്രസിദ്ധീകരിച്ചവക്ക് ശീർഷകങ്ങളുണ്ട് .
പുസ്തകം ആദ്യം പ്രകാശനം ചെയ്തത്  ഇന്ത്യൻ പബ്ലിഷിംഗ് ഹൗസാണ്.
പിന്നീടുള്ള പതിപ്പുകൾ  പ്രസിദ്ധീകരിച്ച   വിശ്വഭാരതി, മൃണാളിനിദേവിയുടെ ഫോട്ടോയും ചേർത്തു.
അവലംബം ↑ {{ cite book }} : | first= has generic name ( help ) ↑ ↑ {{ cite book }} : | first= has generic name ( help ) ↑ ↑ ↑ ↑ ↑
മൃണാൾ സെൻ ഇംഗ്ലീഷ് വിലാസം https://ml.wikipedia.org/wiki/Mrinal_Sen
ഇന്ത്യൻ നവതരംഗസിനിമയിലെ ഒരു ബംഗാളി ചലച്ചിത്രസംവിധായകനാണ് മൃണാൾ സെൻ (ജനനം: 14 മേയ് 1923 - 30 ഡിസംബർ 2018).
ദേശീയവും ദേശാന്തരീയവുമായ പ്രശസ്തി നേടിയ ചിത്രങ്ങൾ സംവിധാനം ചെയ്തിട്ടുണ്ട്.